老庄周一枕胡蝶梦・幺篇
作者：史九散人
朝代：元

paragraphs: 妙体态人多美，细腰肢舞更宜，多少人趋赴娇姿。
他蜜又调成，花又得济。
有礼数知王法，甜口儿不虚脾。
因为我来于此，为谁人忙甚的？(又一女子把画上)(云)秦晋交欢皆为诈，荣华一笔都勾罢。
龙争虎斗是非场，图成四幅丹青画。
(生云)又教我戒甚么？(旦云)戒气。
德重施仁唐虞治，谁强谁弱不都济。
要入长生不死乡，休争三寸元阳气。
(生云)敢问大姐甚么名字？(旦云)牡丹盈槛花开彻，两翅浓香惯风月。
飞入君家梦里来，妾身本是花间蝶。
(末云)先生作白胡蝶诗。
(生云)银为须翅玉为衣，任意春风不解肥。
桃李上林无分到，可怜只傍菜花飞。
(末唱)。